IZRAKSTS

Latvijas Universitātes

organizētā iepirkuma

**“Patentu konsultāciju pakalpojums”**

**ZIŅOJUMS LU 2014/10\_I\_ B**

Rīgā, 2014. gada 20. maijā

Komisijas priekšsēdētājs: **Atis Peičs,** LU direktors

Komisijas priekšsēdētāja vietnieks: **Gundars Bērziņš**, LU kanclers

Komisijas locekļi: **Genovefa Pavlova**, LU direktora vietniece

**Valdis Krastiņš**, LU galvenais inženieris

**Aleksandrs Poluektovs**, Tehniskās daļas vadītājs

Komisijas sekretāre: **Sandra Ozola,** LUSaimniecības

Pārvaldes juriste

**1.Vispārīga informācija par iepirkumu:**

* Iepirkuma identifikācijas numurs: LU 2014/10\_I\_B
* Datums, kad paziņojums par līgumu ievietots LU mājas lapā: 15.05.2014
* Pasūtītāja nosaukums: Latvijas Universitāte
* Iepirkuma komisija (turpmāk-Komisija) izveidota ar LU rektora rīkojumu Nr.1/162(22.06.2006) ar grozījumiem, kas veikti līdz 2013. gada 19.decembrim
* Līguma priekšmeta apraksts: “Patentu konsultāciju pakalpojums”. Līgumi par pakalpojuma iepirkumu tiks slēgti: Publisko iepirkumu likuma ( turpmāk-PIL) noteiktajā kārtībā
* Piedāvājuma izvēles kritēriji: zemākā cena
* Piedāvājumu iesniegšanas vieta: LU Saimniecības pārvalde, Rīgā, Baznīcas ielā 5, 2.stāvā, 201.telpā
* Piedāvājumu iesniegšanas termiņš: 2014.gada 12. maijā; plkst.11:00

**2. Šā gada 19. maijā Komisija uzsāka darbu ar šādu dienas kārtību:**

2.1. Vispārīgi jautājumi

2.2. Piedāvājumu vērtēšana

2.3. Lēmuma pieņemšana par līguma slēgšanas tiesību piešķiršanu vai iepirkuma izbeigšanu/pārtraukšanu

2.1. Sēdē piedalījās ar LU rektora rīkojumu Nr.1/162(22.06.2006) ar grozījumiem, kas veikti līdz 2013. gada 19.decembrim izveidota Iepirkumu komisija (turpmāk-Komisija) četru Komisijas locekļu sastāvā

**Ziņoja Komisijas priekšsēdētājs A.Peičs:**

2.1. par to, ka bija nepieciešams organizēt iepirkumu par patentu konsultāciju pakalpojumu LU vajadzībām. Pamatojoties uz PIL prasībām tika apstiprināts iepirkuma Nolikums, kā arī šā gada 15.aprīlī nosūtīts uzaicinājums Pretendentam SIA”FORAL”INTELEKTUĀLĀ ĪPAŠUMA AĢENTŪRA”  
iesniegt piedāvājumu, kā arī ievietota publikācija LU mājas lapā. Līdz 2014.gada 12.maijam plkst. 11:00 tika iesniegts viens Pretendenta piedāvājums, proti:

|  |  |  |
| --- | --- | --- |
| 1. | SIA”FORAL”INTELEKTUĀLĀ ĪPAŠUMA AĢENTŪRA” | 08.05.14; plkst. 10:25 |

* Komisija nolēma sākt atvērt iesniegto piedāvājumus
* Komisijas priekšsēdētājs **Atis Peičs**, iepazīstināja Komisiju ar SIA”FORAL”INTELEKTUĀLĀ ĪPAŠUMA AĢENTŪRA” iesniegto piedāvājumu:

1. SIA”FORAL”INTELEKTUĀLĀ ĪPAŠUMA AĢENTŪRA” piedāvātā cena (EUR) ir: 150 (bez PVN) (maksimālā cena par pakalpojumu veikšanu stundā bez PVN).

2.2.Tika ierosināts uzsākt SIA”FORAL”INTELEKTUĀLĀ ĪPAŠUMA AĢENTŪRA” piedāvājuma vērtēšanu.Komisija uzsāka augstāk minētā Pretendenta piedāvājumu izvērtēšanu atbilstoši Nolikuma prasībām. Komisija izvērtējotpiedāvājumus secināja, ka piedāvājums atbilst Nolikumā izvirzītām piedāvājuma noformējuma, Pretendentu kvalifikācijas un tehniskās atbilstības prasībām, tādējādi tika ierosināts turpināt vērtēt piedāvājumu un noteikt piedāvātās cenas atbilstību Pasūtītāja plānotajiem finanšu līdzekļiem. Komisija secināja, ka piedāvātā cena ir atbilstoša Pasūtītāja plānotajiem finanšu līdzekļiem un ņemot vērā to, ka tas ir vienīgais iesniegtais piedāvājums Pretendentam būtu piešķiramas līguma slēgšanas tiesības.

2.3. Tika ierosināts, pamatojoties uz PIL tiesisko regulējumu, pārbaudīt publiski pieejamās datu bāzēs vai uz Pretendentu nav attiecināms kāds no Nolikumā minētajiem pretendentu izslēgšanas noteikumiem.

Ņemot vērā iepriekš minēto Komisija nolēma pārtraukt sanāksmi un turpināt Komisijas darbu piedāvājumu vērtēšanai un lēmuma pieņemšanu par līguma slēgšanas tiesību piešķiršanu šā gada 20.maijā plkst.11:00.

Citi jautājumi un papildinājumi netika izteikti.

**3. Šā gada 20. maijā Komisija turpina darbu ar šādu dienas kārtību:**

3.1. Iegūtās Informācijas no Publiskās datu bāzes izvērtēšana (turpmāk-E-IZZIŅA);

3.2. lēmuma par līguma slēgšanas tiesību piešķiršanu/ iepirkuma izbeigšanu bez rezultātiem pieņemšana.

3.1. Izvērtējot iegūtās E-IZZIŅAS Komisija secina, ka uz SIA”FORAL”INTELEKTUĀLĀ ĪPAŠUMA AĢENTŪRA” nav attiecināmi neviens no Nolikumā minētajiem izslēgšanas nosacījumiem.

3.2.Ņemot vērā augstāk minēto Komisija **NOLĒMA:**

1. kā piedāvājumu ar zemāko cenu atzīt un līguma slēgšanas tiesības piešķirt SIA”FORAL”INTELEKTUĀLĀ ĪPAŠUMA AĢENTŪRA”;

2) nosūtīt paziņojumu par iepirkuma rezultātu SIA”FORAL”INTELEKTUĀLĀ ĪPAŠUMA AĢENTŪRA” un Iepirkumu uzraudzības birojam tā publicēšanai internetā un LU mājas lapā

* Citu jautājumu nav, iebildumu un papildinājumu nav

/